《郊礼庆成诗》
宋代·王珪

有宋乘炎运，于今迈百年。
祖功虽不易，子圣自能传。
宝历迎长至，神丘放大圜。
录宫千福降，清庙一诚专。
翠仗鉤陈下，青城斗极边。
侧班回众弁，虚次待高烟。
晦雾初宵断，晴云未晓鲜。
天形何磊落，帝步变周旋。
丽泽沾鱼鸟，休歌被管弦。
欢声兼岳动，和气与春运。
在昔开鸿业，斯民入化甄。
监危常栗栗，受祉更乾乾。
此日膺神策，孤臣老禁筵。
愿将成命颂，独奏迩英前。

作者简介：王珪（1019年—1085年6月12日），字禹玉，北宋名相、著名文学家。祖籍成都华阳，幼时随叔父迁居舒州（今安徽省潜山县）。仁宗庆历二年（1042年），王珪进士及第，高中榜眼。初通判扬州，召直集贤院。历官知制诰、翰林学士、知开封府等。哲宗即位，封岐国公。旋卒于位，年六十七，赠太师，谥文恭。王珪历仕三朝，典内外制十八年，朝廷大典册，多出其手。自执政至宰相，凡十六年，少所建明，时称“三旨相公”。原有文集百卷，已佚。《四库全书》辑有《华阳集》四十卷。